b'\n_START_ARTICLE_\nMartti Karvonen\n_START_PARAGRAPH_\nMartti Juhani Karvonen (24. kes\xc3\xa4kuuta 1918 Nurmes  \xe2\x80\x93 10. maaliskuuta 2009) oli suomalainen l\xc3\xa4\xc3\xa4k\xc3\xa4ri, fysiologi ja Ilmavoimien p\xc3\xa4\xc3\xa4llikk\xc3\xb6l\xc3\xa4\xc3\xa4k\xc3\xa4ri. _NEWLINE_Karvosen vanhemmat olivat rovasti Ilmari Karvonen ja Ida Maria Lakka ja puoliso vuodesta 1941 Annikki Toikka. H\xc3\xa4n tuli ylioppilaaksi Viipurin suomalaisesta lyseosta 1937 ja valmistui l\xc3\xa4\xc3\xa4ketieteen lisensiaatiksi 1950. Tohtorin tutkinnon Karvonen suoritti Cambridgessa 1950. Helsingin yliopiston fysiologian laitoksen assistenttina Karvonen toimi 1945\xe2\x80\x931950 ja farmakologian laitoksen ylim\xc3\xa4\xc3\xa4r\xc3\xa4isen\xc3\xa4 opettajana 1948\xe2\x80\x931950. H\xc3\xa4n oli Ty\xc3\xb6veterveyslaitoksen fysiologian osaston johtaja ja Helsingin yliopiston voimistelulaitoksen urheilul\xc3\xa4\xc3\xa4ketieteen opettaja 1950\xe2\x80\x931956, vt. johtaja 1953\xe2\x80\x931956, fysiologian dosentti vuodesta 1951 ja Ilmavoimien p\xc3\xa4\xc3\xa4llikk\xc3\xb6l\xc3\xa4\xc3\xa4k\xc3\xa4ri vuodesta 1956. Karvonen tutki ty\xc3\xb6n ja urheilun fysiologiaa. H\xc3\xa4n oli Pohjois-Karjala-projektin k\xc3\xa4ynnist\xc3\xa4misess\xc3\xa4 keskeinen vaikuttaja. Sotilasarvoltaan Karvonen oli l\xc3\xa4\xc3\xa4kint\xc3\xa4kenraalimajuri.'